Լադիսլավ Կունա

**Լադիսլավ Կունա** (, ), չեխոսլովակ ֆուտբոլիստ, որը խաղացել է կիսապաշտպանի դիրքում։ Ֆուտբոլային կարիերան ավարտելուց հետո աշխատել է որպես ֆուտբոլային մարզիչ։

Խաղացել է «Սպարտակ» (Տրնավա) ակումբում, որի հետ դարձել է Չեխոսլովակիայի հնգակի չեմպիոն, և Չեխոսլովակիայի ազգային հավաքականում, որի կազմում եղել է 1970 թվականի աշխարհի առաջնության մասնակից։

Չեխոսլովակիայի տարվա ֆուտբոլիստ (1969)։

## Ակումբային կարիերա
Մեծահասակների ֆուտբոլում իր նորամուտը նշել է 1964 թվականին՝ հանդես գալով «Սպարտակ» (Տրնավա) ակումբի կազմում, որտեղ անցկացրել է տասնվեց մրցաշրջան՝ մասնակցելով առաջնության 424 խաղի։ Տրնավայի «Սպարտակի» կազմում անցկացրած ժամանակի մեծ մասը եղել է թիմի հիմնական խաղացող․ ակումբը Լադիսլավի հետ նվաճել է հինգ չեմպիոնական տիտղոս (1968, 1969, 1971, 1972, 1973) և երեք անգամ նվաճել է Չեխոսլովակիայի գավաթը (1967, 1971, 1975)։

Բացի այդ, Կունան ակումբի կազմում մասնակցել է ՈՒԵՖԱ Չեմպիոնների Լիգայի 20 հանդիպման և դարձել 5 գոլի հեղինակ՝ թիմի հետ հասնելով մինչև մրցաշարի կիսաեզրափակիչ (1969) և երկու անգամ մինչև մրցաշարի քառորդ եզրափակիչ փուլ (1973, 1974)։ Ակումբի կազմում անցկացրել է 6 խաղ (1 գոլ) Գավաթակիրների գավաթում և 5 խաղ (1 գոլ) ՈՒԵՖԱ Եվրոպայի Լիգայում և 1967 թվականին դարձել է Միտրոպի գավաթի գավաթակիր։

Չեխոսլովակիայի առաջին (բարձրագույն) լիգայում Կունան անցկացրել է 424 հանդիպում և խփել 86 գոլ՝ դառնալով ազգային առաջնության ռեկորդակիր իր ողջ պատմության ընթացքում անցկացրած հանդիպումների քանակով, սակայն ավելի ուշ նրա ցուցանիշը գերազանցել է Պրշեմիսլ Բիչևսկին (434 խաղ)։
մինի|Լադիսլավ Կունան Չեխոսլովակիայի հավաքականի կազմումб 1966 թվական
1980 թվականին Լադիսլավը տեղափոխվել է ավստրիական «Ադմիրա-Վակկեր» ակումբ, որի կազմում խաղացել է 3 մրցաշրջան։ «Ադմիրա-Վակերի» կազմում ևս մեծամասամբ խաղադաշտ է դուրս եկել թիմի հիմնական կազմում։

Իր մասնագիտական կարիերան ավարտել է 1983 թվականին։ Դրանից հետո խաղացել է Ավստրիայի ցածր լիգաների սիրողական թիմերում։

## Ելույթներ ազգային հավաքականում
1966 թվականի մայիսի 18-ին Չեխոսլովակիայի ազգային հավաքականի կազմում նորամուտը նշել է ԽՍՀՄ ֆուտբոլի ազգային հավաքականի դեմ պաշտոնական ընկերական խաղում (1:2)՝ դուրս գալով փոխարինման։

Հավաքականի կազմում եղել է 1970 թվականին Մեքսիկայում կայացած աշխարհի առաջնության մասնակից, որտեղ մասնակցել է մրցաշարի բոլոր երեք հանդիպումներին, սակայն նրա թիմը չի հաղթահարել խմբային փուլը։ Մասնակցել է նաև Բրազիլիայի անկախության գավաթին, որտեղ երկու խաղ է անցկացրել։

Ընդհանուր առմամբ, 9 տարի տևած կարիերայի ընթացքում ազգային թիմում անցկացրել է 47 հանդիպում՝ խփելով 9 գոլ։

## Մարզչի կարիերա
1984/85 մրցաշրջանում Կունան եղել է ավստրիական «Սանկտ Պելտեն» ակումբի գլխավոր մարզիչ Անտոն Մալատինսկու օգնականը։ 1985 թվականին Չեխոսլովակիա վերադառնալուց հետո աշխատել է նաև որպես մարզչի օգնական «Սպարտակում» (Տրնավա), իսկ 1988-1990 թվականներին եղել է այնտեղ գլխավոր մարզիչ։

1990-ականների սկզբին Կունան վերադարձել է Ավստրիա և մարզել է «Մեդլինգ» ակումբը1991/92 մրցաշրջանում և «Վիներ-Նոյշտադտ» ակումբը՝ հաջորդ 1992/93 մրցաշրջանում։

1995-1996 թվականներին Լադիսլավը եղել է Սլովակիայի «Տրենչին» ակումբի գլխավոր մարզիչը, այնուհետև աշխատել է «Պիեշտիանի» ակումբի հետ, իսկ 1999-2001 թվականներին մարզել է «ԴԱԿ 1904» ակումբը։

Հետագայում գլխավորել է «Ժելեզիարնե» և «Ֆոմատ Մարտին» ակումբները։

Մահացել է 2012 թվականի փետրվարի 1-ին Բրատիսլավայում կյանքի 65-րդ տարում։

## Կոչումներ և նվաճումներ
; «Սպարտակ» (Տրնավա)

* Չեխոսլովակիայի չեմպիոն(5)՝ 1967/68, 1968/69, 1970/71, 1971/72, 1972/73
* Չեխոսլովակիայի գավաթի գավաթակիր (2)՝ «Սպարտակ» (Տրնավա)՝ 1966/67, 1970/71, 1974/75
* Միտրոպի գավաթի գավաթակիր՝ 1966/67

## Ծանոթագրություններ

 
Կատեգորիա:Չեխոսլովակիայի հավաքականի ֆուտբոլիստներ
Կատեգորիա:Սլովակ ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ֆուտբոլային մարզիչներ